Finançament i límits pressupostaris
Clàusula antielusió i creació de condicions artificials
Obligació d'informació dels beneficiaris
Tractament de les dades personals dels beneficiaris
Especificitats amb relació als pagaments complementaris
Comunicació del Règim simplificat de petits agricultors
Sol·licituds d'ajut i declaracions en el sistema integrat de gestió i control
Contingut de la sol·licitud i declaracions en el SIGPAC
Declaració geoespacial dels recintes de l'explotació
Termini de presentació de la sol·licitud única
Modificacions de la sol·licitud única
Controls i penalitzacions en el marc del sistema integrat de gestió i control
Controls dels ajuts en el marc del sistema integrat de gestió i control
Especificitats de les penalitzacions en ramaderia
Resolució, pagament dels ajuts i publicitat
Períodes de pagament i import mínim per sol·licitud
Recuperació dels pagaments indeguts
Devolució dels pagaments percebuts indegudament
Documentació comuna, addicional i específica que ha d'acompanyar la sol·licitud dels ajuts
El Reglament (UE) núm. 1307/2013 del Parlament Europeu i del Consell, de 17 de desembre de 2013, estableix normes aplicables als pagaments directes als agricultors en virtut dels règims d'ajuda inclosos en el marc de la Política agrícola comuna, deroga els reglaments (CE) núm. 637/2008 i (CE) núm. 73/2009 del Consell, i estableix un nou règim de pagaments directes, basat en el règim de pagament bàsic i altres règims d'ajuda.
Així, al títol I defineix l'activitat agrària i al títol II regula la figura d'agricultor actiu, així com els límits màxims nacionals, els límits màxims nets i el mecanisme de disciplina financera.
Al títol III estableix el règim de pagament bàsic, incloent el suport als joves agricultors i el nou pagament per a pràctiques agrícoles beneficioses per al medi ambient.
Al títol IV preveu la concessió d'ajuts associats a determinats sectors i al títol V regula el règim de petits agricultors.
El Reglament (UE) 1307/2013 es completa amb el Reglament delegat (UE) 639/2014 de la Comissió, d'11 de març de 2014, que estableix determinades normes per al correcte funcionament dels nous règims d'ajut, i completa el marc jurídic amb relació a determinades disposicions generals del règim de pagament bàsic, del pagament a les persones agricultores que utilitzen pràctiques agrícoles beneficioses per al clima i el medi ambient, els pagament als joves agricultors que comencen la seva activitat agrícola, i l'ajut associat.
L'aplicació de l'esmentat reglament s'ha concretat en el Real decret 1075/2014 de 19 de desembre, que regula a partir de 2015 els pagaments directes a l'agricultura i ramaderia i altres règims d'ajut, així com la gestió i control dels pagaments directes i dels pagaments al desenvolupament rural (BOE núm. 307, de 20 de desembre de 2014), i que té en compte, a més, els acords aprovats en les Conferències Sectorials d'Agricultura i Desenvolupament Rural dels dies 24 i 25 de juliol de 2013 i del 21 de gener de 2014.
Aquesta norma defineix els conceptes d'agricultor actiu i activitat agrària, i estableix les característiques de la sol·licitud d'ajut del regim de pagament bàsic, les condicions per al pagament de les practiques agrícoles beneficioses per al medi ambient, el pagament per als joves agricultors, el règim simplificat per als petits agricultors i els pagaments associats per a l'agricultura i ramaderia.
Els pagaments directes s'han de destinar a agricultors actius, per tal d'orientar els ajuts a aquells que generin una activitat real en el sector agrari i per contribuir a la legitimació dels ajuts per part dels productors i del conjunt de la societat.
De forma general, s'estableix en el 20% el nivell mínim d'ingressos agraris diferents dels pagaments directes necessaris per tal de ser considerat agricultor actiu.
Amb la finalitat de preservar l'agricultura a temps parcial, i per motius de simplificació administrativa, determinades comprovacions sobre els requisits d'agricultor actiu només es duran a terme per a les persones beneficiàries que rebin un import de pagaments directes anual superior a 1.250,00 euros.
Pel que fa a l'activitat agrària sobre les superfícies de l'explotació, s'acreditarà mitjançant la producció, cria o cultiu de productes agraris o mitjançant el seu manteniment en estat adequat per a la pastura o el cultiu sense cap acció preparatòria que vagi més enllà dels mètodes i maquinària agrícoles habituals.
La introducció del règim de pagament basic, desacoblat de la producció, substitueix l'anterior règim de pagament únic i es basa en una nova assignació de drets de pagament.
El règim de pagament bàsic incorpora l'exigència de pràctiques agrícoles beneficioses per al medi ambient, que consistiran en actuacions senzilles, generalitzades, de caràcter anual, com la diversificació de cultius, el manteniment de pastures permanents i comptar amb superfícies d'interès ecològic en les explotacions.
S'incorpora un nou ajut complementari al pagament bàsic per als joves agricultors que compleixin determinats requisits.
Es manté el suport a determinats sectors que afronten dificultats, especialment ramaders, mitjançant nous ajuts associats.
S'introdueix un nou règim simplificat de petits agricultors on s'inclouran d'ofici, a menys que s'hi renunciï, les persones agricultores amb pagaments directes inferiors als 1.250,00 euros.
Aquest règim comporta avantatges com l'exempció de les pràctiques agrícoles beneficioses per al medi ambient i la dels requisits d'agricultor actiu.
En el marc normatiu esmentat, cada comunitat autònoma pot completar alguns aspectes relacionats amb les pràctiques agrícoles beneficioses per al medi ambient, com la delimitació de les pastures mediambientalment sensibles.
També es fa necessari concretar determinats aspectes referents a la diversificació de cultius en cereals d'hivern i les dobles collites.
Per altra banda, el Reial decret 1076/2014, de 19 de desembre, sobre l'assignació de drets de pagament bàsic de la Política agrícola comuna (BOE núm. 307, de 20 de desembre de 2014), que és normativa bàsica, estableix un model nacional de regionalització basat en la comarca agrària, i regula, entre d'altres qüestions, la constitució de la reserva de drets de pagament bàsic, el nou règim de petits agricultors, i determina les condicions artificials per al cobrament dels ajuts i l'aplicació de la clàusula del benefici inesperat.
Amb relació al sector dels fruits de closca, d'acord amb la previsió que recull l'article 218 del Reglament (UE) núm. 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris, es manté un any més l'ajut per superfície en el sector dels fruits de closca.
El Reglament (UE) núm. 1306/2013 del Parlament Europeu i del Consell, de 17 de desembre de 2013, sobre finançament, gestió i seguiment de la Política agrària comuna, estableix en el títol V el sistema de control i sancions del sistema integrat de gestió i control i sistema d'identificació de parcel·les agrícoles i en el títol VI la condicionalitat.
El Reglament delegat (UE) núm. 640/2014 de la Comissió, d'11 de març de 2014, completa el Reglament (UE) 1306/2013 amb determinats elements de funcionament del sistema integrat de gestió i control, els terminis de presentació de sol·licituds d'ajut, condicions de denegació i la determinació de sancions en casos d'incompliments.
La normativa bàsica d'aplicació de l'esmentat reglament, la constitueixen el Reial decret 1077/2014, de 19 de desembre, pel qual es regula el sistema d'informació geogràfica de parcel·les agrícoles, i el Real decret 1078/2014, de 19 de desembre, pel qual s'estableixen les normes de la condicionalitat que han de complir les persones beneficiàries que reben pagaments directes, determinades primes anuals de desenvolupament rural, o pagaments en virtut de determinats programes de suport al sector vitivinícola.
Sens perjudici de l'aplicació directa dels reglaments comunitaris que estableixen els ajuts esmentats, el Departament d'Agricultura, Ramaderia, Pesca, Alimentació i Medi Natural (d'ara endavant, DAAM) considera necessari regular determinats aspectes de l'aplicació dels pagaments directes dins el seu àmbit territorial que han de ser determinats per l'autoritat competent, i, a més, per a una millor comprensió i informació a les persones interessades, establir el procediment de presentació i tramitació de la sol·licitud única, així com altres procediments relacionats amb els ajuts directes.
Així mateix aquesta disposició convoca els esmentats ajuts per a 2015.
Conseqüentment, valorada la conveniència de donar suport a aquest sector mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Desenvolupament Rural, i en ús de les atribucions que m'han estat conferides,
1.1 Aquesta Ordre té per objecte regular determinats requisits d'aplicació a Catalunya dels règims d'ajuts que conté el Reglament (UE) núm. 1307/2013 del Parlament Europeu i del Consell, de 17 de desembre de 2013, pel qual s'estableixen normes aplicables als pagaments directes als agricultors en virtut dels règims d'ajut inclosos en el marc de la Política agrícola comuna, i les normes de desplegament i aplicació, i convocar per a la campanya 2015 els següents ajuts i obrir el termini per a la realització dels tràmits relacionats, d'acord amb les condicions establertes en el Reial decret 1075/2014, de 19 de desembre:
Admissió al règim de pagament bàsic.
Pagament per pràctiques agrícoles beneficioses per al medi ambient.
Sol·licitud de drets de la reserva nacional de pagament bàsic.
1.1.2 Ajuts associats per a les persones agricultores.
Ajut associat al cultiu de l'arròs.
Ajut associat als llegums de qualitat.
Ajut associat al tomàquet per a indústria.
1.1.3 Ajuts associats per a les persones ramaderes.
Ajut associat per a les explotacions que mantenen vaques alletants.
Ajut associat per a les explotacions de boví d'engreix.
Ajut associat per a les explotacions de boví de llet.
Ajut associat per a les explotacions d'oví.
Ajut associat per a les explotacions de cabrum.
Ajut associat als ramaders de boví de llet que van mantenir drets especials el 2014 i no disposen d'hectàrees admissibles per a l'activació de drets de pagament al règim de pagament bàsic.
Ajut associat als ramaders de boví d'engreix que van mantenir drets especials el 2014 i no disposen d'hectàrees admissibles per a l'activació de drets de pagament al règim de pagament bàsic.
Ajut associat als ramaders d'oví i cabrum que van mantenir drets especials el 2014 i no disposen d'hectàrees admissibles per a l'activació de drets de pagament al règim de pagament bàsic.
1.1.4 Ajuts als fruits de closca en el marc del Reglament (UE) 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris, i regulat a la disposició addicional primera del Real decret 1075/2014.
1.2 Així mateix, s'estableixen les bases per a l'aplicació del sistema integrat de gestió i control de determinats règims d'ajuts comunitaris.
a) Superfície agrària: qualsevol superfície dedicada a terres de conreu, pastures permanents o conreus permanents.
b) Terra de conreu: les terres dedicades a la producció de cultius herbacis o les superfícies disponibles per a la producció de cultius però en guaret mantingudes en bones condicions agrícoles i mediambientals, amb independència que es trobin en hivernacle o sota protecció fixa o mòbil.
c) Conreu permanent: els cultius no sotmesos a rotació de conreus, diferents de les pastures permanents, que ocupin durant un període de cinc anys o més i produeixin collites repetides, inclosos els vivers i els arbres forestals de cicle curt.
d) Pastures permanents: les terres utilitzades per al cultiu d'herbes o d'altres farratges herbacis, ja siguin naturals (espontanis) o cultivats (sembrats), i no incloses en la rotació de cultiu de l'explotació durant cinc anys o més; poden incloure altres espècies arbustives i arbòries que poden servir de pastures, sempre que les herbes i altres farratges herbacis segueixin sent predominants.
e) Coeficient de pastura o coeficient d'admissibilitat de pastures: percentatge de superfície d'aprofitament farratger en un recinte SIGPAC.
f) Herbes o altres farratges herbacis: totes les plantes herbàcies farratgeres que es troben habitualment en les pastures naturals o que s'inclouen en les barreges de llavors per a pastius o prats de sega, independentment de si s'utilitzen perquè els animals hi pasturin.
g) Parcel·la agrícola: la superfície contínua de terreny declarada per una única persona titular d'explotació que realitzi una única utilització.
En cultius herbacis, es considerarà parcel·la agrícola la que a la vegada contingui arbres, sempre que el cultiu herbaci o les tasques de guaret de la parcel·la puguin ser realitzats en condicions similars a les de les superfícies no arbòries de la mateixa zona.
h) Parcel·la de referència: superfície delimitada geogràficament que té una identificació única, extreta del SIGPAC.
i) Recinte SIGPAC: porció contínua de terreny que, dins d'una parcel·la de referència, té un mateix ús o aprofitament del terreny i un mateix sistema d'explotació.
j) Superfície determinada: superfície que compleix totes les condicions fixades a les normes per a la concessió de l'ajut.
k) Activitat agrària: la producció, cria o conreu de productes agraris, inclosos la collita, munyida, cria d'animals i el manteniment d'animals a efectes agrícoles o el manteniment d'una superfície agrària en un estat adequat per a la pastura o el conreu sense cap acció preparatòria més enllà dels mètodes i la maquinària agrícoles emprats de forma habitual.
l) Explotació: totes les unitats de producció agrària administrades per una persona agricultora i situades a l'Estat espanyol.
m) Persona agricultora: persona física o jurídica amb l'explotació situada a l'estat espanyol i que exerceix una activitat agrària.
n) Utilització: en relació amb la superfície, l'ús que se'n faci en termes de tipus de cultiu, pastura o coberta vegetal utilitzada, o si s'escau, el manteniment de la superfície agrària en un estat adequat per a la pastura o conreu.
p) Vaca alletant: la vaca que pertanyi a una raça càrnia o que procedeixi d'un encreuament amb alguna d'aquestes races i que formi part d'un ramat que estigui destinat a la cria de vedells per a la producció de carn.
q) Brava: el boví femella a partir de l'edat de vuit mesos que no hagi parit.
r) Unitat de bestiar gros (UBG): unitat utilitzada per realitzar equivalències entre les diferents espècies ramaderes.
3.1 Poden ser persones beneficiàries dels ajuts detallats a l'article 1 les persones agricultores o ramaderes que tinguin la condició d'agricultor actiu d'acord amb les condicions establertes en el capítol I del títol II del Real decret 1075/2014 i compleixin els requisits i condicions descrits per a cadascun dels ajuts que descriu a norma esmentada sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural.
En el cas de les persones jurídiques, per comprovar els ingressos agraris el DAAM pot requerir a l'administrador de l'entitat una certificació amb els esmentats ingressos, la informació sobre els quals es podrà trametre a l'Administració tributària als efectes oportuns.
Per tenir dret a l'ajut de pagament bàsic cal que el sol·licitant disposi de drets de pagament bàsic que s'assignaran d'acord amb el Reial decret 1076/2014, de 19 de desembre, i es comunicaran a les persones beneficiàries segons el procediment descrit a l'article 16 de l'Ordre AAM/31/2015, de 19 de febrer, per la qual s ́estableix i es regula la declaració única agrària de 2015.
Els drets es poden cedir en les condicions establertes en el capítol III del Reial decret 1076/2014, i en tot cas no es poden cedir drets el titular dels quals tingui embargaments.
3.2 Les sol·licituds de drets a la reserva nacional de pagament bàsic han de complir el que estableixen els articles 24 i 25 del Reial decret 1076/2014, de 19 de desembre, sobre assignació de drets de règim de pagament bàsic de la Política agrícola comuna.
3.3 Resten exclosos de percebre qualsevol ajut directe aquells titulars l'activitat dels quals coincideixi amb alguna de les esmentades a l'annex III del Reial decret 1075/2014.
En el cas que el DAAM detecti aquesta circumstància es notificarà aquest fet a la persona interessada per tal que en el termini improrrogable de deu dies presenti les al·legacions que consideri oportunes, transcorregut el qual es dictarà resolució declarant la situació i la seva exclusió del règim de l'ajut.
4.1 Els ajuts que regula aquesta Ordre són finançats pel Fons Europeu Agrícola de Garantia (d'ara endavant, FEAGA), llevat de l'ajut als fruits de closca a què es refereix l'article 218 del Reglament (UE) núm. 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris, que és finançat pel Ministeri d'Agricultura, Alimentació i Medi Ambient (d'ara endavant, MAGRAMA).
4.2 Els pagaments directes no podran superar el límit establert en el seu cas, per a cada línia d'ajut, ni el límit global establert a l'annex II del Reglament núm. (UE) 1307/2013.
En cas de superació, per resolució del Fons Espanyol de Garantia Agrària (FEGA), s'establiran els coeficients de reducció corresponent als imports a pagar per a cada règim d'ajut, o l'import unitari a aplicar, si s'escau.
Totes les persones agricultores que sol·licitin un o diversos dels pagaments directes indicats a l'article 1 han de complir en la seva explotació les normes de condicionalitat en els termes que estableix el Reglament (UE) 1306/2013 i el Reial decret 1078/2014, de 19 de desembre.
L'incompliment de les normes de condicionalitat comportarà l'aplicació d'una sanció administrativa d'acord amb el que estableix l'article 91 del Reglament (UE) 1306/2013.
Aquesta sanció comportarà la reducció o exclusió dels pagaments afectats per condicionalitat, i el seu càlcul i aplicació s'efectuarà d'acord amb el que disposen els articles 39 i 40 del Reglament delegat (UE) 640/2014, i els articles 73, 74 i 75 del Reglament d'execució (UE) 809/2014.
6.1 No s'assignaran drets de pagament ni es concediran pagaments directes ni altres ajuts a les persones físiques o jurídiques de les quals es demostri que han creat artificialment les condicions exigides per obtenir els ajuts.
6.2 Un cop detectada pels òrgans competents del DAAM la creació de la condició artificial, es notificarà aquest fet a la persona interessada per tal que en el termini improrrogable de deu dies presenti les al·legacions que consideri oportunes, transcorregut el qual es dictarà la resolució corresponent.
Aquesta resolució es pronunciarà sobre la no-assignació de drets o assignació limitada d'acord amb l'article 22 del Reial decret 1076/2014 amb relació a l'assignació de drets, o sobre la no-concessió dels pagaments directes en els supòsits de l'article 101 del Reial decret 1075/2014 i en la situació que descriu l'article 9.3 d'aquesta Ordre.
Les persones sol·licitants han de facilitar tota la informació que se'ls requereixi i sotmetre's a les actuacions de comprovació que corresponen al DAAM, i a les de control de l'activitat econòmica i financera que corresponguin a la Intervenció General de la Generalitat i a la Sindicatura de Comptes o altres òrgans competents.
Les dades personals de les persones beneficiàries podran ser tractades per organismes nacionals i de la Unió Europea als efectes del compliment de les seves obligacions de gestió i control, de seguiment i avaluació, d'acord amb la normativa reguladora dels ajuts al desenvolupament rural.
A tal efecte els assisteixen els drets continguts en la Llei orgànica 15/1999, de 13 de desembre, de protecció de dades de caràcter personal.
9.1 Les persones agricultores amb dret de pagament bàsic han de respectar en totes les seves hectàrees admissibles les pràctiques agrícoles beneficioses per al clima i el medi ambient següents, en les condicions establertes en el capítol II del títol III del Reial decret 1075/5014: diversificació de cultius, manteniment de les pastures permanents existents i disposar de superfícies d'interès ecològic a les seves explotacions.
9.2 Amb relació a la diversificació de cultius, en el cas de cereals, i sense perjudici que algunes varietats anomenades de primavera se sembrin els primers mesos de l'any, els cultius de cereals tenen la consideració de cultius d'hivern, i es comptarà cada gènere botànic diferent com un únic cultiu a efectes del compliment de la diversificació.
Ateses les característiques agronòmiques i les condicions agroclimàtiques de Catalunya, es considera període principal de cultiu per a tots els conreus el comprès entre març i setembre, i s'exigirà que el cultiu es trobi a la parcel·la un mínim de dos mesos consecutius dins aquest període.
9.3 En aquelles parcel·les on es duguin a terme dobles collites, la comprovació del compliment de la diversificació de cultius es determinarà primerament amb els declarats a la DUN com a cultiu principal.
Es considerarà creació de condicions artificials la declaració de cultius com a secundaris en determinats recintes i com a principals en altres recintes diferents amb la finalitat de complir amb la diversificació de cultius.
Als efectes de l'aplicació del Reglament (UE) 1307/2013 respecte de les pràctiques agrícoles beneficioses per al clima i el medi ambient i en concret la relacionada amb el manteniment de les pastures existents, cal identificar aquelles superfícies definides com a pastures permanents mediambientalment sensibles situades dins les zones previstes per les directives 92/13/CEE del Consell, de 21 de maig de1992, o 2009/147/CE del Parlament Europeu i del Consell, de 30 de novembre de 2009, inclosos els pantans i zones humides situats en aquestes àrees.
A Catalunya, les pastures mediambientalment sensibles són aquelles pastures de la Xarxa Natura 2000, qualificades amb un grau d'amenaça elevat, d'acord amb la probabilitat que té un hàbitat de patir pertorbacions (sovint d'origen antròpic, però també pertorbacions naturals) que posen en risc la seva estructura, la composició, l'equilibri i, en definitiva, la pervivència, actual o en un futur proper, d'acord amb la designació efectuada per la Direcció General de Medi Natural i Biodiversitat, que entre d'altres funcions té assignades les de promoure la declaració dels espais d'especial protecció, i dissenyar les mesures en relació amb els terrenys forestals, els espais naturals protegits i els espais inclosos a la Xarxa Natura 2000.
Les pastures mediambientalment sensibles no es poden convertir, ni llaurar, ni s'hi poden efectuar treballs del sòl més enllà dels necessaris per al seu manteniment, a risc de no complir amb les pràctiques agrícoles beneficioses per al clima i el medi ambient.
Les persones agricultores que el 2015 posseeixin drets de pagament bàsic en propietat, usdefruit o arrendament i amb un import total de pagaments directes a percebre que sigui inferior a 1.250,00 euros quedaran incloses automàticament en el règim per a petits agricultors, amb l'activació regulada al capítol IV del Reial decret 1076/2014, de 19 de desembre sobre l'assignació de drets de règim de pagament bàsic, llevat que expressament decideixin no participar en aquest règim simplificat.
Abans del 30 de setembre de 2015 es realitzarà un càlcul provisional estimatori de l'import del pagament de tots els pagaments directes per productor, i el Departament d'Agricultura, Ramaderia, Pesca, Alimentació i Medi Natural informarà aquelles persones agricultores per a qui l'estimació suposi un pagament menor a 1.250,00 euros la seva inclusió al règim simplificat de petits agricultors.
La informació es pot consultar a través de l'aplicació a l'adreça web del DAAM: https://agricultura.gencat.cat.
L'accés s'efectua mitjançant identificació amb codi d'usuari i contrasenya que facilita el DAAM a totes les persones agricultores en el moment de la presentació de la DUN, amb el qual s'accedeix únicament a les dades d'aquest usuari.
En el cas que la persona agricultora inclosa d'ofici en el règim de petits agricultors decideixi no participar d'aquest règim, caldrà que presenti renúncia degudament signada davant el DAAM, preferentment a les oficines comarcals del DAAM, abans del 15 d'octubre de 2015.
12.1 Els titulars d'explotacions agràries que vulguin obtenir algun dels ajuts establerts a l'article 1 han de presentar una sol·licitud única relacionant la totalitat de les parcel·les agrícoles de l'explotació i acreditant que reuneixen els requisits exigits.
Aquesta sol·licitud única s'ha de fer conjuntament amb la declaració única agrària (d'ara endavant DUN), segons l'Ordre AAM/31/2015, de 19 de febrer, per la qual s'estableix i es regula la declaració única agrària de 2015 i dins del termini establert a l'article 14.
12.2 Les sol·licituds es formalitzen mitjançant els formularis i suports que fixa l'article 3 de l'Ordre AAM/31/2015, de 19 de febrer, per la qual s'estableix i es regula la declaració única agrària de 2015, i han d'anar acompanyades de la documentació comuna, addicional i específica per a cada tipus d'ajut que estableix l'annex d'aquesta Ordre.
12.3 Respecte de les sol·licituds i declaracions, i amb la intenció d'adaptar els procediments a l'ús dels mitjans electrònics en les relacions de les administracions amb els ciutadans d'acord amb la Llei 26/2010, del 3 d'agost, el DAAM utilitzarà els correus electrònics per vehicular la informació amb els ciutadans en els procediments relacionats amb les sol·licituds d'ajuts i declaracions sempre que sigui possible.
13.1 La sol·licitud única, a banda de la documentació a què fa referència l'Ordre AAM/31/2015 i l'establerta en l'article 11.2, també contindrà les sol·licituds de pagament dels ajuts a l'empara del Programa de desenvolupament rural de Catalunya 2014-2020 amb relació a les mesures a les quals s'aplica el sistema integrat.
13.2 Les sol·licituds d'ajuts que assenyala l'article 1 d'aquesta Ordre han d'incloure la totalitat de les parcel·les agrícoles de l'explotació, hi hagi o no sol·licitud d'ajut sobre cadascuna d'elles.
Igualment, la sol·licitud d'ajut ha de recollir totes les dades sol·licitades segons l'Ordre AAM/31/2015, per la qual s'estableix i es regula la declaració única agrària de 2015.
13.3 Sens perjudici del paràgraf anterior, la persona sol·licitant ha de fer constar a cada parcel·la agrícola els règims pels quals es sol·licita ajut, tenint en compte que les superfícies no agràries no tenen dret a ajut, i s'han de descomptar quan tinguin una amplada superior a dos metres.
En els casos de superfícies no agràries ocupades per elements estructurals que constitueixen una bona pràctica agrària compatible amb el medi ambient, es poden considerar superfícies cultivables les que no superin els dos metres d'amplada.
13.4 La informació que conté el SIGPAC sobre els recintes té per objecte facilitar a la persona agricultora l'emplenament de la seva sol·licitud dels ajuts directes.
En el moment de fer la sol·licitud única, les persones agricultores han de comprovar que la delimitació gràfica, l'ús, el sistema d'explotació, el coeficient de pastura i la resta de dades que consten al SIGPAC són correctes, és a dir, que es corresponen amb la realitat de l'explotació.
També han de comprovar que els recintes no contenen elements no elegibles com camins, edificacions o altres elements improductius de caràcter permanent.
Quan la informació que consta al SIGPAC divergeix de la realitat de l'explotació, la persona agricultora ha de realitzar una sol·licitud de modificació SIGPAC a través de l'aplicació DUN, assegurant-se, en qualsevol cas, que la sol·licitud es fa d'acord amb la realitat de l'explotació.
Les sol·licituds de modificació del SIGPAC s'han de presentar abans de la finalització del termini de presentació de la sol·licitud única.
13.5 Tots els recintes amb usos pasturables al SIGPAC tenen assignat un coeficient de pastura, atenent el seu percentatge de superfície d'aprofitament farratger, que determina la superfície màxima admissible per a la sol·licitud i per al pagament dels ajuts en aquests recintes.
En tots els casos s'haurà de declarar la realitat de l'explotació, i en cas que aquest coeficient no respongui a l'admissibilitat real del recinte, s'ha de fer una modificació SIGPAC d'acord amb el punt anterior.
A efectes de declaració caldrà informar en la sol·licitud la superfície bruta, és a dir, sense aplicar el coeficient de pastura.
13.6 Les hectàrees admissibles netes màximes de pastures d'un recinte seran el resultat de multiplicar la superfície total del recinte pel coeficient de pastures determinat.
En els recintes de pastura, s'ha de mantenir l'activitat agrària mínima de l'article 14.1 del Reial decret 1075/2014, i és necessari declarar per a cadascuna d'aquestes superfícies com es compleix aquesta activitat mínima.
Per als recintes SIGPAC declarats parcialment, a excepció de les pastures permanents, cal delimitar en un croquis la superfície declarada, en funció de l'establert a l'article 17 del Reglament d'Execució (UE) 809/2014.
La persona agricultora ha de mantenir el croquis a disposició del DAAM, que el pot requerir en qualsevol moment.
15.1 La sol·licitud única es pot presentar des de l'1 de març de 2015 fins al 15 de maig de 2015.
15.2 Això no obstant, s'admeten les sol·licituds presentades dins els vint-i-cinc dies naturals següents a la finalització dels terminis previstos en aquest article, però l'import dels ajuts es reduirà en un 1% per cada dia hàbil de retard, llevat que aquest retard en la presentació s'hagi produït per motius de força major degudament justificats.
L'any que s'assignin drets de pagament bàsic aquesta reducció serà del 3% per dia hàbil que ultrapassi la data de finalització del termini per aquest règim d'ajuts.
Les sol·licituds presentades un cop transcorreguts els esmentats vint-i-cinc dies naturals després de finalitzat el termini no s'admeten a tràmit.
16.1 Les persones productores que hagin presentat una sol·licitud d'ajut per superfícies poden modificar-la sense penalització fins al 31 de maig de 2015, i no s'admeten modificacions després d'aquesta data.
La modificació permet afegir parcel·les, i/o modificar les ja declarades a la sol·licitud única sempre que l'ajut s'hagi sol·licitat dins el termini.
16.2 La presentació de la modificació d'una sol·licitud d'ajuts s'ha de fer tal com estableix l'Ordre AAM/31 /2015, en suport informàtic d'acord al procés establert a l'Ordre esmentada.
17.1 Les parcel·les declarades per justificar els drets d'ajut del règim de pagament bàsic poden utilitzar-se per a les activitats agràries expressades a l'article 14.1 del Reial decret 1075/2014.
Per tant, el pagament d'aquest règim és compatible amb els pagaments associats que deriven dels règims corresponents a les utilitzacions permeses.
17.2 Dins el mateix any, no es pot presentar per a una mateixa parcel·la agrícola més d'una sol·licitud de pagament associat.
18.1 Els ajuts que preveu l'article 1 d'aquesta Ordre resten sotmesos als sistemes de control i penalitzacions que defineixen el Reglament (UE) núm. 1306/2013 i el capítol IV del títol II del Reglament delegat (UE) núm. 640/2014 de la Comissió d'11 de març de 2014.
18.2 La persona titular de l'explotació que sol·liciti qualsevol dels ajuts que regula aquesta Ordre ha de facilitar l'accés a l'explotació del personal acreditat i ha de col·laborar en la realització dels controls pertinents.
Llevat de casos de força major es denegarà l'ajut en cas d'incompliment de l'apartat anterior o quan la persona agricultora o qui la representi es neguin a seguir les instruccions de la persona inspectora o impedeixin la realització d'un control sobre el terreny per causes que se'ls puguin atribuir.
19.1 Sens perjudici de les responsabilitats que estableixen la Llei 38/2003, de 17 de novembre, general de subvencions, i el Text refós de la Llei de finances de Catalunya, aprovat pel Decret legislatiu 3/2002, de 24 de desembre, en què es pugui incórrer, els pagaments directes dins l'àmbit del sistema integrat estan sotmesos a les penalitzacions previstes en l'article 63 del Reglament (UE) 1306/2013 i en el capítol IV del títol II, sistema integrat de gestió i control, del Reglament delegat (UE) núm. 640/2014 de la Comissió, d'11 de març de 2014, i normativa europea concordant.
19.2 S'entén per penalització la conseqüència derivada de l'incompliment de les condicions, dels compromisos i de les obligacions reglamentàriament establertes relatives a la concessió d'ajuts, tal com estableix l'article 63 del Reglament (UE) 1306/2013.
20.1 Es considera que en el moment del control sobre el terreny es comprova la presència d'un animal de l'espècie bovina quan aquest animal:
a) Està correctament identificat amb les marques auriculars, d'acord amb el Reial decret 1980/1998, de 18 de setembre.
b) Ha estat notificat a la base de dades de gestió de la identificació individual del DAAM, i està correctament inscrit al Llibre de registre de la persona agricultora.
c) Està proveït individualment per un document (DIB), d'acord amb el Reial decret 1980/1998, de 18 de setembre.
d) Es troba en el lloc notificat per la persona declarant.
20.2 Es considera que, en el moment del control sobre el terreny, es comprova la presència d'un animal de l'espècie ovina quan la seva identificació és la correcta d'acord amb el Decret 14/2008, de 22 de gener, pel qual es regula l'aplicació dels sistemes d'identificació i registre del bestiar oví i cabrum de Catalunya, i l'animal es troba al lloc notificat per la persona declarant i compleix els requisits de sexe i edat.
20.3 Els animals de l'explotació que s'hagi comprovat que no compleixen el que estableixen els apartats 1 i 2 precedents comptaran com a animals irregulars.
21.1 L'òrgan instructor dels expedients de pagaments directes és el Servei de Control Integrat de Pagament de la Direcció General de Desenvolupament Rural.
21.2 La resolució dels expedients dels ajuts convocats mitjançant aquesta Ordre correspon a la Direcció General de Desenvolupament Rural.
21.3 En la resolució de concessió hi figuraran, com a mínim, la procedència dels fons amb què es finança l'ajut i l'import que prové del FEAGA, i si escau, la resta de fons, així com l'advertiment que les seves dades personals seran tractades d'acord amb el que preveu l'article 8 i publicades d'acord amb el que estableix l'article 23.
21.4 La resolució de concessió es notificarà als beneficiaris mitjançant la publicació d'un anunci al Tauler electrònic de l'Administració de la Generalitat de Catalunya [URL], on s'informarà de l'accés a la base de dades de Consulta Publica PUNIC (a través de l'aplicació DUN) on hi figurarà el contingut complet de la resolució.
Aquesta publicació substitueix la notificació individual i té els mateixos efectes i indicarà els recursos que escaiguin, l'òrgan davant el qual s'han d'interposar i el termini per interposar-los.
Prèviament a la publicació en el tauler electrònic, les persones interessades rebran un avís al correu electrònic que hagin fet constar en l'imprès de sol·licitud.
Aquest avís no té efectes de notificació i serveix als únics efectes d'informar la persona interessada de quan s'efectuarà la publicació esmentada.
22.1 Amb caràcter general, el pagament dels ajuts que preveu l'article 1 d'aquesta Ordre s'efectuen entre l'1 de desembre de l'any de la sol·licitud i el 30 de juny de l'any següent a la presentació de la sol·licitud.
Entre el 16 d'octubre i l'1 de desembre es poden pagar avançaments de fins al 50%.
22.2 No es concedeixen pagaments directes a les persones agricultores quan l'import total de pagaments directes sol·licitats o resultants abans d'aplicar penalitzacions per incompliment de les normes en matèria d'admissibilitat i condicionalitat sigui inferior a:
La base per al càlcul d'aquest import són la superfície i animals determinats ajustats, si s'escau, a la superfície màxima garantida i el límit màxim d'animals respectivament.
Els ajuts concedits a les persones físiques per un import superior a 1.250,00 euros i els ajuts concedits a persones jurídiques es faran públics a la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Els ajuts que superin els 3.000,00 euros es publicaran, a més, en el Diari Oficial de la Ge neralitat de Catalunya.
24.1 En cas de pagaments indeguts, les persones agricultores han de reembossar-ne els imports més els interessos corresponents al temps transcorregut entre la notificació de l'obligació de reembossament a la persona productora i el reembossament o la deducció efectives, d'acord amb el que disposa l'article 7 del Reglament d'execució (UE) núm. 809/2014 de la Comissió, de 17 de juliol de 2014.
24.2 En cas que els imports a reembossar siguin iguals o inferiors a 100,00 euros, interessos no inclosos, per persona productora i per campanya, es podrà no exigir el reembossament.
24.3 L'obligació de reemborsament no s'aplica si el pagament indegut és conseqüència d'un error de l'Administració i no ha pogut ser raonablement detectat per la persona productora, llevat dels casos que indica l'article 7.3 del Reglament d'execució (UE) núm. 809/2014.
No obstant això, quan l'error estigui relacionat amb elements factuals pertinents per al càlcul del pagament corresponent s'aplicarà l'obligació de reembossament esmentada únicament quan la decisió de recuperació s'hagi comunicat en el termini de dotze mesos a partir del pagament.
24.4 En aplicació del Reglament (CE), Euratom 2988/95 del Consell, de 18 de desembre de 1995, en cas de detectar una irregularitat en una campanya que comporti obligació de reemborsament, s'ha d'estudiar si afecta les quatre campanyes anteriors, cas en el qual l'obligació de reembossament s'estendrà als imports percebuts en les campanyes afectades.
24.5 El procediment de recuperació dels pagaments indeguts és el que estableix l'article 100 del Text refós de la Llei de finances de Catalunya, aprovat pel Decret legislatiu 3/2002, de 24 de desembre.
L'òrgan instructor d'aquest procediment és l'òrgan instructor de l'ajut i l'òrgan competent per resoldre'l és l'òrgan concedent.
No serà necessari presentar la documentació especificada a continuació quan ja s'hagi presentat anteriorment al DAAM, no hagin variat les dades i continuïn sent vigents.
El DAAM pot comprovar d'ofici i sense el consentiment previ de les persones interessades les dades personals que consten en la DUN amb la finalitat de comprovar si es compleixen els requisits necessaris per a l'aprovació dels ajuts sol·licitats.
La sol·licitud ha d'anar acompanyada de la documentació necessària per a la presentació de la DUN, així com la documentació requerida, segons escaigui, per a cadascun dels ajuts.
Les declaracions responsables integrades a l'imprès de sol·licitud i que la persona declarant ratifica mitjançant la signatura de la sol·licitud, comporten que la persona interessada disposa de la documentació pertinent acreditativa de les dades declarades que pot ser requerida per part del DAAM durant la tramitació.
Si l'Administració comprova la inexactitud o falsedat de les dades declarades, aquest fet comporta, prèvia audiència a la persona interessada, deixar sense efecte el tràmit corresponent.
Si aquesta conducta està tipificada com a infracció en la legislació aplicable, dóna lloc a la incoació de l'oportú expedient sancionador.
2.1 Superfícies farratgeres utilitzades en comú: per a aquestes superfícies, s'estableix un procediment específic que permet una correcta gestió de l'admissibilitat d'aquestes pastures, on s'ha de presentar certificat d'adjudicació, expedit per les autoritats locals o territorials competents amb l'aplicació informàtica específica facilitada pel DAAM, on figurin les dades següents:
Referències SIGPAC de la parcel·la agrícola amb la seva superfície global.
Referències SIGPAC de la parcel·la agrícola on constin les hectàrees assignades i el període d'utilització concedit.
2.2 Recintes SIGPAC declarats parcialment: croquis que delimiti la superfície declarada a disposició del DAAM.
3.1 Per als ajuts pels fruits de closca:
Certificat de l'organització de productors acreditatiu del fet que la persona sòcia que sol·licita l'ajut es troba integrada a la seva organització i li lliura la collita.
3.2 Per a l'ajut associat per les explotacions que mantinguin vaques alletants:
3.3 Ajut associat al tomàquet de transformació.
Còpia del contracte subscrit amb la indústria transformadora.
3.4 Ajut associat al cultiu de l'arròs.
Declaració de collita on s'especifiqui la producció d'arròs obtinguda i la superfície utilitzada abans del 15 de novembre.
3.5 Documentació acreditativa dels sol·licitants de drets de pagament bàsic de la reserva nacional.
Les persones sol·licitants han d'especificar a la seva sol·licitud el/s supòsit/s pel/s qual/s se sol·liciten drets de pagament bàsic.
En el supòsit general relatiu a les persones agricultores que mitjançant sentències judicials o actes administratius ferms han estat legitimades per rebre drets o per augmentar el valor dels drets existents, cal adjuntar còpia de la sentència o de l'acte administratiu ferm.
En el cas que la persona sol·licitant sigui una persona jurídica de la qual formi part un jove agricultor, cal aportar la documentació que acrediti la seva participació en aquesta.
En el cas de sol·licitud de drets de reserva nacional de pagament bàsic cal la presentació de la documentació que pugui determinar el DAAM per tal d'acreditar les condicions requerides per a l'assignació de drets de reserva nacional.
Si es sol·liciten drets de la reserva nacional de pagament bàsic per causes de força major o circumstàncies excepcionals, cal presentar la documentació acreditativa que les justifiqui.